EkBass/fiwiki-20250220-pages-articles huggingface dataset:
Aila Paunonen

Aila Elisabeth Paunonen (o.s. Virkberg, s. 29. marraskuuta 1954 Muhos) on entinen suomalainen keskimatkojen juoksija. Hän saavutti henkilökohtaisilla matkoilla ulkoradoilla viisi suomenmestaruutta. Seuratasolla hän edusti Muhoksen Urheilijoita ja Raahen Vesaa. Hän on naimisissa kestävyysjuoksijana tunnetun Ari Paunosen kanssa. Heillä on kaksi tytärtä, Aino ja Venla, jotka niin ikään ovat kansallisen tason juoksijoita.Paunoset jaksavat juosta Hänen sisarensa Teija Niskala (o.s. Virkberg) on voittanut kuusi SM-mitalia 800:n ja 1 500 metrin juoksuissa. ==Saavutukset== *800 m juoksu **Suomen mestari: 1970, 1974 **SM-hopea: 1972, 1973, 1975, 1977, 1978 **SM-pronssi: 1976, 1979 *1 500 m juoksu **Suomen mestari: 1979, 1980 **SM-hopea: 1975, 1977, 1978 **SM- pronssi: 1972, 1974, 1976 *3 000 m juoksu **Suomen mestari: 1979 **SM-hopea: 1977 ==Ennätykset== *800 metrin juoksu: 2.04,55 (1977) *1 500 metrin juoksu: 4.14,9 käsiaika (1975) *3 000 metrin juoksu: 9.11,12 (1979) ==Lähteet== * === Viitteet === == Aiheesta muualla == * Luokka:Suomalaiset keskimatkojen juoksijat Luokka:Vuonna 1954 syntyneet Luokka:Elävät henkilöt
Linda Ferga-Khodadin

Linda Ferga-Khodadin (s. 24. joulukuuta 1976) on ranskalainen pika- aitajuoksija. Ferga-Khodadin sijoittui Pariisin sisäratojen MM-kisoissa 1997 pituushypyssä yhdenneksitoista tuloksella 637. Myöhemmin samana vuonna hän karsiutui Ateenan ulkoratojen MM-kisoissa tuloksella 646. Seuraavana vuonna hän voitti pituudessa EM-pronssia Valencian sisäratojen EM- kisoissa.http://www.athletix.org/Eurochamps/98European-Indoors.htm Ferga- Khodadin juoksi Maebashin sisäratojen MM-kisoissa 1999 viidenneksi 60 metrin aitajuoksussa ajalla 7,95. Seuraavana vuonna hän voitti saman matkan EM-kultaa Gentin sisäratojen EM-kisoissa ajalla 7,88 ja oli Sydneyn kesäolympialaisissa 100 metrin aitajuoksussa seitsemäs ajalla 13,11. 2001 hän sijoittui Lissabonin sisäratojen MM-kisoissa 60 metrin aidoissa kuudenneksi ja Edmontonin ulkoratojen MM-kisoissa 100 metrin aidoissa seitsemänneksi ajalla 12,80. Seuraavana vuonna hän sijoittui Wienin sisäratojen EM-kilpailuissa 60 metrin aitajuoksussa alun perin toiseksi, mutta nousi myöhemmin voittajaksi kun voittaja Glory Alozie hylättiin. Münchenin ulkoratojen EM-kisoissa hän karsiutui 100 metrin aitojen välierissä. Ferga-Khodadin oli 2003 60 metrin aidoissa Euroopan sisäratojen cupissa toinen ja Birminghamin sisäratojen MM- kisoissa viides. Myöhemmin samana vuonna hän karsiutui Pariisin ulkoratojen MM-kisoissa 100 metrin aitojen välierissäWorld Championships in Athletics 2003 – 100 Metres Hurdles - W Semi-Final IAAF. Viitattu 17.7.2011. . Seuraavana vuonna hän juoksi Euroopan sisäratojen cupissa 60 metrin aidoissa kuudenneksi, mutta voitti saman matkan MM-pronssia Budapestin sisäratojen MM-kisoissa ajalla 7,82. Ulkoradoilla hän karsiutui 100 metrin aidoissa Ateenan olympialaisissa ja sijoittui IAAF:n yleisurheilufinaalissa seitsemänneksi ajalla 12,75. Vuonna 2005 Ferga-Khodadin karsiutui Madridin sisäratojen EM- kisoissa 60 metrin sileän välierissä ajalla 7,37. Myöhemmin samana vuonna hän voitti Euroopan cupin 100 metrin aidoissa ajalla 12,73, mutta karsiutui Helsingin MM-kisoissa matkan välierissäWorld Championships in Athletics 2005 – 100 Metres Hurdles - W Semi-Final IAAF. Viitattu 17.7.2011. . ==Henkilökohtaiset ennätykset== :Lähde: IAAF * 100 metrin juoksu: 11,41 (2004) * 100 metrin aitajuoksu: 12,66 (2005) * Pituushyppy: 675 (1998) ==Lähteet== Luokka:Ranskalaiset pika-aitajuoksijat Luokka:Ranskalaiset pituushyppääjät Luokka:Ranskalaiset pikajuoksijat Luokka:Vuonna 1976 syntyneet Luokka:Elävät henkilöt
Alina Râpanu

Alina Râpanu (s. 29. lokakuuta 1981) on romanialainen yleisurheilija, jonka päämatka on 400 metrin juoksu. Râpanu voitti Ljubljanan nuorten EM-kisoissa 1997 hopeaa 400 metrin juoksussa ajalla 53,10European Junior Championships (Women) ja sijoittui Annecyn nuorten MM-kisoissa 1998 neljänneksi samalla matkalla ajalla 52,89. Seuraavana vuonna hän karsiutui Maebashin sisäratojen MM-kisoissa matkan välierissä. Vuonna 2000 hän juoksi Santiago de Chilen nuorten MM-kisoissa neljänneksi 800 metrin juoksussa ajalla 2.04,60. Kolme vuotta myöhemmin hän oli neljäs Euroopan sisäratojen cupissa 400 metrillä. Râpanu oli Budapestin sisäratojen MM-kisoissa 2004 mukana Romanian joukkueessa, joka voitti MM-pronssia 4 x 400 metrin viestijuoksussa.http://www.iaaf.org/WIC04/results/gender=W/discipline=4X4/combCode=hash/roundCode=f/index.html ==Ennätykset== * 400 metrin juoksu: 52,73 (1999) * 800 metrin juoksu: 2.01,96 (1999) ==Lähteet== Luokka:Romanialaiset pikajuoksijat Luokka:Vuonna 1981 syntyneet Luokka:Elävät henkilöt
David McCarthy

David McCarthy (s. 16. heinäkuuta 1983 Dublin, Irlanti) on irlantilainen yleisurheilija. McCarthy voitti 2002 Irlannin sisäratojen mestaruuden 400 metrin juoksussa. Hän karsiutui samana vuonna Wienin sisäratojen EM-kisoissa matkan välierissä ajalla 46,86 ja sijoittui Kingstonin nuorten MM-kisoissa seitsemänneksi. Münchenin ulkoratojen EM-kisoissa hän karsiutui alkuerissä. Seuraavana vuonna McCarthy juoksi Birminghamin sisäratojen MM-kisoissa viidenneksi ajalla 46,61. Budapestin sisäratojen MM-kisoissa 2004 hän karsiutui 400 metrin henkilökohtaisessa kilpailussa välierissä, mutta oli samoissa kisoissa mukana Irlannin joukkueessa, joka voitti MM-pronssia 4 × 400 metrin viestijuoksussa.http://www.iaaf.org/WIC04/results/gender=M/discipline=4X4/combCode=hash/roundCode=f/index.html McCarthy karsiutui 2005 Madridin sisäratojen EM-kisoissa alkuerissä. Moskovan sisäratojen MM-kisoissa 2006 hän karsiutui välierissä ja Göteborgin EM- kisoissa samana vuonna alkuerissä ajalla 46,53. Hän karsiutui 2007 Birminghamin sisäratojen EM-kisoissa 800 metrin juoksun välierissä ajalla 1.49,37. McCarthy karsiutui 800 metrin välierissä Torinon sisäratojen EM- kisoissa 2009, alkuerissä Dohan sisäratojen MM-kisoissa 2010 ja välierissä Barcelonan EM-kisoissa 2010. ==Henkilökohtaiset ennätykset== :Lähde: IAAF ;Ulkoradat * 400 metrin juoksu: 46,05 (2003) * 800 metrin juoksu: 1.46,82 (2010) ;Sisäradat * 400 metrin juoksu: 46,61 (2003) * 800 metrin juoksu: 1.49,12 (2009) ==Lähteet== Luokka:Irlantilaiset pikajuoksijat Luokka:Irlantilaiset keskimatkojen juoksijat Luokka:Vuonna 1983 syntyneet Luokka:Elävät henkilöt
Alone in the Dark (vuoden 2008 videopeli)

Alone in the Dark (alun perin nimellä Alone in the Dark: Near Death Investigation ja epävirallisesti Alone in the Dark 5) on Infogramesin luoman Alone in the Dark -selviytymiskauhupelisarjan viides osa. Pelin PlayStation 3 -version nimi on Alone in the Dark: Inferno. Alone in the Dark julkaistiin Microsoft Windowsille, PlayStation 2:lle, Wiille, PlayStation 3:lle ja Xbox 360:lle Euroopassa toukokuussa ja Pohjois-Amerikassa kesäkuussa 2008. Pelistä piti tulla myös Nintendo DS - ja PlayStation Portable -versiot, mutta ne peruutettiin. Kaikki muut versiot kehitti Eden Games, mutta PlayStation 2:lle ja Wiille pelin kehitti Hydravision Entertainment. Alone in the Darkin päähenkilö on Edward Carnby, joka tunnetaan myös muista Alone in the Dark -peleistä. Edward etsii vastauksia outoihin yliluonnollisiin ja omituisiin tapauksiin, ja taistelee samalla New Yorkin Central Parkissa. ==Pelaaminen== Alone in the Dark: Near Death Investigation on rakennettu episodimaiseksi. Tarina on jaettu keskimäärin noin 30–40 minuuttia kestäviksi seikkailuiksi. Jokaisessa episodissa on oma lopetuksensa ja kun pelaaja lopettaa pelinsä, paljastus seuraavaan episodiin ilmestyy. Jokaisessa episodissa on myös videopätkiä, joissa kerrotaan muun muassa miten pelaaja on edennyt tähän mennessä. Tämän avulla pelaaja voi helpommin muistaa, mitä tehtäviä hänellä on. == Aiheesta muualla == * Luokka:Selviytymiskauhupelit Luokka:Vuoden 2008 videopelit Luokka:Windows-pelit Luokka:PlayStation 2 -pelit Luokka:Wii-pelit Luokka:PlayStation 3 -pelit Luokka:Xbox 360 -pelit
Janne Raudaskoski

Janne Raudaskoski (s. 1976 Ylivieska) on suomalainen taikuri, jonka erityisalaa on taikuuden yhdistäminen klovneriaan ja teknologiaan. Ammattitaikuriksi hän ryhtyi vuonna 1997. Raudaskoski on valmistanut kaksi elämysteatteriksi kutsumaansa soolotuotantoa, joissa hän yhdistää teatteria ja taikuutta: Watti Walopää ja kadonnut hehku (2008) ja The Outsider (2011). Lisäksi hän on esiintynyt lukuisissa eri tilaisuuksissa ja taikanäytelmissä Suomen lisäksi Yhdysvalloissa, Kiinassa, Englannissa, Venäjällä, Tanskassa, Norjassa ja Ruotsissa. Raudaskoski toimii Taikateatteri 13:n varapuheenjohtajana ja The Amazing Magic Theatre -yrityksensä toimitusjohtajana. ==Tuotantoa== * 2008 Watti Walopää ja kadonnut hehku -teatterituotanto, Unga Teatern * 2011 The Outsider -teatterituotanto, Espoon Kaupunginteatteri ==Tunnustuksia== * 1991 Pohjolan Tähti 1991 -kilpailun vapaa taide ‑sarjan voitto * 1991 Valtakunnallinen Nuorison taidetapahtuma, nuorten sarjan parhaan stipendi * 1992 Suomen mestari taikuudessa * 1993 Pohjoismaiden mestari taikuudessa * 2004 Viihdeohjelmien Suomenmestaruuskilpailut, 3. sija * 2009 Suomen Taikapiiri, Emeritus Reijo Salminen -trofee * 2012 Suomen Taikapiiri, Timo Tuomivaara -kiertopalkinto * 2014 Suomen Taikapiiri, Vuoden Taikuri 2013 ==Lähteet== ==Aiheesta muualla== * Janne Raudaskosken sivusto * Taikateatteri 13:n sivusto * Watti Walopää ja kadonnut hehku -sivusto * The Outsider -sivusto Luokka:Suomalaiset taikurit Luokka:Vuonna 1976 syntyneet Luokka:Elävät henkilöt
Scott Clements

Scott Clements on yhdysvaltalainen pokeriammattilainen. Hän on kaksinkertainen WSOP- ja WPT-voittaja. Scott sijoittui rahasijoille World Series of Pokerin pääturnauksessa vuonna 2005 ja seuraavana vuonna voitti ensimmäisen WSOP- rannekkeensa 3 000 dollarin sisäänoston omaha hi/lo -turnauksesta. Lokakuussa 2006 Clements voitti World Poker Tourin North American Poker Championships -turnauksen ja ansaitsi ykköstilastaan 250 027 Kanadan dollaria. Seuraavan kesän WSOP:ssa Clements oli rahasijoilla viisi kertaa ja hän voitti toisen rannekkeensa, tällä kertaa 1500 dollarin pot limit omahasta. Hän oli myös finaalipöydässä Phil Hellmuthin voittamassa 1 500 dollarin no limit hold 'em -turnauksessa. Lokakuussa 2007 Clements uusi voittonsa North American Poker Championshipsissa. Ykköspalkinto oli tällä kertaa 1 456 585 Kanadan dollaria. Tammikuussa 2008 Clementsin pokeriuran turnausansiot ylittivät 2,8 miljoonaa dollaria. == WSOP-rannekkeet == Vuosi Turnaus Voittosumma (USD) 2006 $3,000 Omaha Hi-Lo Split 8-or-better 301 175 2007 $1,500 Pot-Limit Omaha 194 206 == Lähteet == == Aiheesta muualla == * Luokka:Yhdysvaltalaiset pokerinpelaajat Luokka:Syntymävuosi puuttuu Luokka:Elävät henkilöt
Zurab Žvania

Zurab Besarionis dze Žvania (, 9. joulukuuta 1963 – 3. helmikuuta 2005) oli georgialainen poliitikko ja entinen parlamentin puhemies ja pääministeri 18. helmikuuta 2004 lähtien kuolemaansa saakka. Žvania syntyi Tbilisissa. Hän opiskeli biologiaa Tbilisin valtioyliopistolla ja työskenteli siellä vuoteen 1992. Hän lähti politiikkaan 1988. Hän oli 1988–1990 perustamansa Vihreän puolueen kanssajohtajana. Puolue oli yksi ryhmistä, joka ajoi maan itsenäisyyttä Neuvostoliitosta. Hän oli oppositiossa Zviad Gamsakhurdian aikana, mutta liittyi Eduard Ševardnadzen perustamaan Georgian kansalaisten liittoon (Sakartvelos Mokalaketa Kavshiri; SMK) ja nousi 1993 sen pääsihteeriksi, samana vuonna kun hänet valittiin parlamenttiin. Vuonna 1995 hänestä tuli myös parlamentin puhemies. Žvania riitautui Ševardnadzen kanssa ja erosi puhemiehen asemasta 1. marraskuuta 2001 sekä puolueesta. Vuonna 2002 hän perusti Yhdistyneet demokraatit -puolueen. Marraskuun 2003 parlamenttivaalien jälkeen, joita pidettiin yleisesti vilpillisinä, Žvania ja muut oppositio, kuten Mikheil Saakašvili organisoivat Ševardnadzen kaataneet joukkomielenosoitukset, jotka tultiin tuntemaan ruusuvallankumouksena. Ševardnadze erosi kahden viikon protestien jälkeen 23. marraskuuta. Žvania itse pääsi jäseneksi väliaikaishallitukseen, kunnes Saakašvili voitti 4. tammikuuta 2004 järjestetyt presidentinvaalit. Hänestä itsestään tuli pääministeri 18. helmikuuta 2004. Žvania löydettiin kuolleena aamulla 3. helmikuuta 2005 ystävänsä asunnosta. Myös asunnon omistaja, kuvernööri Raul Jusupov löytyi kuolleena. Ruumiinavauksen mukaan he kuolivat häkämyrkytykseen, jonka aiheuttajaksi epäiltiin väärin asennettua kaasulämmitintä. Žvanian perheenjäsenet epäilivät virallista kuolinsyytä ja hänen veljensä sanoi olevansa varma että Zurab Žvania murhattiin. Myös entinen presidentti Ševardnadze sanoi uskovansa että Žvania murhattiin. Vahvimman syytöksen esitti 2007 entinen puolustusministeri Irakli Okruašvili, joka sanoi että Žvanian ruumis siirrettiin asuntoon Saburtalo-kadulla. Pian Okruašvilin väitteiden jälkeen hänet pidätettiin, mikä laukaisi presidentti Saakašvilia vastustavia mielenosoituksia. ==Lähteet== Luokka:Georgian pääministerit Luokka:Vuonna 1963 syntyneet Luokka:Vuonna 2005 kuolleet
Cornelius Rost

Cornelius Rost (27. maaliskuuta 1919 – 18. lokakuuta 1983) oli Saksan armeijan eli Wehrmachtin yliluutnantti toisen maailmansodan aikana. Rost oli kotoisin Münchenistä. Rost jäi neuvostojoukkojen vangiksi itärintamalla vuonna 1944. Seuraavana vuonna sotaoikeus tuomitsi hänet Moskovassa 25 vuodeksi pakkotyöhön Siperiaan. Hänet siirrettiin junalla Siperian Tsitaan 1 870 muun saksalaisen sotavangin kanssa, ja siirrettiin jalkaisin Dežnevinniemen työleirille Itä- Siperiaan lähelle Beringinsalmea. Vain 600 vankia oli hengissä kun he saapuivat perille leiriin loppuvuonna 1945. Heidän oli määrä raataa 25 vuotta lyijykaivoksessa. Rost pakeni leiriltä ensimmäisen kerran vuonna 1947, mutta hän jäi kiinni. Toiseen pakoyritykseen hän sai apua vankilasairaalan saksalaiselta lääkäriltä, jolla oli valmis pakosuunnitelma ja siihen tarvittavat varusteet, mutta ei tarpeeksi terveyttä Siperian läpi kulkemiseen. Rostin onnistui paeta lokakuussa 1949 ja kulkemaan yli 14 000 kilometrin matkan Iraniin saakka. Marraskuussa 1952 hän pääsi Neuvostoliiton rajan yli Iraniin, jossa hänet kuitenkin vangittiin epäiltynä vakoilusta Neuvostoliiton hyväksi. Hän tapasi lopulta sukulaisensa, joka ei ulkonäöltä kuitenkaan tunnistanut Rostia. Hän todisti henkilöllisyytensä selostamalla sukulaiselleen tietonsa suvun asioista. Rost pääsi takaisin Saksaan 1950-luvun alussa. Saksalainen kirjailija Josef Martin Bauer haastatteli Rostia tämän kokemuksista ja julkaisi vuonna 1955 kirjan nimeltä So weit die Füße tragen (suom. Pako Siperiasta, WSOY 1956), jossa Rost esiintyy salanimellä Clemens Forell. Kirjasta on tehty elokuva (2001) ja TV-sarja (1959).IMDB So weit die Füße tragen Rost ei eläessään paljastanut henkilöllisyyttään peläten KGB:n kostoa. Hän kuoli Münchenissä 1983. ==Lähteet== Luokka:Saksalaiset toisen maailmansodan sotilaat Luokka:Vuonna 1919 syntyneet Luokka:Vuonna 1983 kuolleet
Heinrich Severloh

Heinrich Severloh (23. kesäkuuta 1923 Metzingen – 14. tammikuuta 2006 Lachendorf) oli toisessa maailmansodassa Saksan 352. jalkaväkidivisioonan sotilas, joka jäi sotahistoriaan merkittävästä panoksestaan Normandian maihinnousussa vuonna 1944. Hän oli syntynyt Metzingenissä lähellä Celleä maanviljelijän poikana. Severlohin 352. divisioona oli sijoitettu Normandiaan kesällä 1944. Hän oli konekivääriampujana nimellä Widerstandsnest 62 tunnetussa paikassa Omaha Beachilla, jossa yhdysvaltalaiset joukot nousivat maihin. Hän tappoi tai haavoitti oman arvionsa mukaan Omaha Beachilla 2 000–2 500 amerikkalaissotilasta. Tosin Richard Anderson, Cracking Hitler's Atlantic Wall: the 1st Assault Brigade Royal Engineers on D-Day – kirjan kirjoittaja, on laskenut Axis history -foorumilla, että alueilla, joille Severloh pystyi ampumaan, yhdysvaltalaisten tappioiksi arvioitiin 573 miestä, eikä Severloh ollut suinkaan ainoa konekivääriampuja, joka tulitti noita alueita puhumattakaan muusta käytössä olleesta aseistuksesta, johon lukeutui esimerkiksi tykkejä, tornitykkejä, 17 kranaatinheitintä sekä neljä kenttätykistöpatteria. Täten Severlohin arviossa voi hyvinkin olla liioittelua. Hän jäi läheisessä kaupungissa amerikkalaisten vangiksi ja vietti kolme vuotta Yhdysvaltain sotavankileireillä. Vapauteen päästyään hän asettui Saksaan, ja ystävystyi veteraanitapaamisessa David Silva -nimisen amerikkalaissotilaan kanssa, joka oli haavoittunut Severlohin ampumista luodeista. Mahdollisesti Severloh ampui myös kirjailija Ernest Hemingwaytä, joka oli maihin nousseiden amerikkalaisten sotiladen joukossa. Severloh kuoli vuonna 2006. Luokka:Saksalaiset toisen maailmansodan sotilaat Luokka:Vuonna 1923 syntyneet Luokka:Vuonna 2006 kuolleet
Pekka Huttunen (kansanedustaja, 1883–1933)

Petter (Pekka) Huttunen (12. huhtikuuta 1883 Iisalmen mlk – 9. maaliskuuta 1933 Turku) oli suomalainen toimitusjohtaja ja poliitikko, joka toimi SDP:n kansanedustajana vuosina 1919–1922. == Elämä == Iisalmen maalaiskunnan Salahmissa syntyneen Pekka Huttusen vanhemmat olivat Kiuruvedestä kotoisin olleet Salahmin ruukin työmies Aapeli Huttunen (1836-1901) ja Kaisa Saastamoinen (1841-1924). Viisiluokkaisen Iisalmen reaali- ja porvarikoulun käytyään Huttunen pakeni kutsuntalakkojen aikana asevelvollisuutta Yhdysvaltoihin, jossa hän työskenteli kauppa-apulaisena 1903–1907. Suomeen palattuaan Huttunen toimi Kiuruveden Työväen Osuuskaupan johtajana 1908–1910, Kerkonkosken Osuuskaupan johtajana 1910–1913, Iisalmen Työväen Osuuskaupan johtajana 1913–1924, Osuusliike Ahjon johtajana Hyvinkäällä 1924–1932 ja Osuusliike Tarmolan johtajana Turussa 1932–1933. Huttunen valittiin kansanedustajaksi vuoden 1919 eduskuntavaaleissa. Hän oli myös Iisalmen kaupunginvaltuuston ja Hyvinkään kauppalanvaltuuston jäsen sekä Kulutusosuuskuntien Keskusliiton hallintoneuvoston varajäsen ja Osuustukkukaupan johtokunnan jäsen. Huttunen ehti toimimaan Osuusliike Tarmolan johtajana vain muutaman kuukauden ennen vakavaa sairastumistaan syksyllä 1932. Hän kuoli 49-vuotiaana maaliskuussa 1933. Huttunen on haudattu Iisalmen kaupunkiseurakunnan hautausmaalle. == Perhe == Pekka Huttusen puoliso Siiri Maria Djerf (1887-1961), jonka kanssa hän avioitui vuonna 1909. Pariskunnalla oli yksi poika. == Lähteet == Luokka:Kansanedustajat Luokka:Suomen Sosialidemokraattisen Puolueen poliitikot Luokka:Iisalmen kaupunginvaltuutetut Luokka:Hyvinkään kaupunginvaltuutetut Luokka:Pohjois- Savon vaalipiiri Luokka:Vuonna 1883 syntyneet Luokka:Vuonna 1933 kuolleet
Kalevan kisat 1966

Kalevan kisat järjestettiin vuonna 1966 Tampereella 13.–14. elokuuta. Kilpailupaikkana oli Ratinan stadion, jossa kilpailtiin ensimmäistä kertaa Suomessa kumiasfalttiradalla. Kalevan maljan voitti Helsingin Kisa-Veikot. Kymmenottelu ja viisiottelu (2.–3. heinäkuuta) sekä maratonjuoksu (3. heinäkuuta) kilpailtiin Sippolan Inkeroisissa. ==Mitalistit== ===Miehet=== Laji Kultaa Aika / tulos Hopeaa Aika / tulos Pronssia Aika / tulos 100 m Jorma Ehrström 10,9 Ossi Karttunen 11,0 Aarno Musku 11,0 200 m Ossi Karttunen 21,8 Aarno Musku 21,9 Risto Hytönen 22,0 400 m Heikki Pippola 47,8 Jaakko Tuominen 48,5 Erkki Kolkka 49,2 800 m Heikki Pippola 1.48,8 Heikki Kainlauri 1.48,9 Juha Väätäinen 1.49,3 1 500 m Jouko Uola 3.48,3 Juha Väätäinen 3.48,6 Keijo Ceder 3.48,9 5 000 m Mikko Ala-Leppilampi 14.13,2 Jouko Kuha 14.13,6 Erkki Koskinen 14.22,0 10 000 m Mikko Ala-Leppilampi 29.29,2 Erkki Koskinen 29.30,0 Heikki Rinta-Marttila 29.47,2 110 m aidat Pekka Hyttinen 14,7 Antti Lanamäki 14,8 Markku Halonen 15,1 400 m aidat Jaakko Tuominen 51,7 Pertti Pyrrö 52,8 Heimo Jokinen 53,0 3 000 m esteet Jouko Kuha 8.40,8 Esko Sirén 8.45,0 Ilmari Kurkivuori 8.49,8 Maraton Kalevi Ihaksi 2.24.51,6 Raimo Tikka 2.26.01,0 Paavo Pystynen 2.29.41,0 Korkeushyppy Reijo Vähälä 204 Jorma Vesala 198 Ari Uotila 195 Seiväshyppy Risto Ivanoff 470 Aulis Kairento Sakari Orkamo Erkki Mustakari 460 – Pituushyppy Rainer Stenius 795 Pertti Pousi 787 Pentti Eskola 772 Kolmiloikka Pertti Pousi 15,72 Kaj Helminen 15,65 Rauno Järvinen 15,57 Kuulantyöntö Matti Yrjölä 18,28 Raimo Vedenoja 17,33 Seppo Simola 17,27 Kiekonheitto Pentti Repo 55,54 Niilo Hangasvaara 54,90 Jouko Montonen 52,54 Moukarinheitto Kauko Harlos 61,48 Pekka Salonen 61,16 Ahti Vuori 57,94 Keihäänheitto Jorma Kinnunen 84,10 Väinö Kuisma 81,48 Pauli Nevala 78,44 Kymmenottelu Stig Nymander 6659 Timo Tuominen 6582 Risto Ivanoff 6434 ===Naiset=== Laji Kultaa Aika / tulos Hopeaa Aika / tulos Pronssia Aika / tulos 100 m Sirkka Norrlund 12,4 Mona-Lisa Strandvall 12,4 Maija Koivusaari 12,7 200 m Sirkka Norrlund 24,8 Orvokki Ojala 25,8 Marika Eklund 25,8 400 m Eeva Haimi 57,1 Pirjo Wilmi 58,0 Terttu Huotari 60,2 800 m Eeva-Liisa Kalliolahti 2.12,9 Inkeri Vaara 2.18,7 Pirjo Vihonen 2.19,0 80 m aidat Sirkka Norrlund 11,3 Pirkko Heikkilä 11,7 Eeva-Maija Lindström 12,3 Korkeushyppy Gun Nordlund 166 Eila Aaltonen 157 Riitta Lahdensuo 157 Pituushyppy Sirpa Niiranen 584 Sirkka Norrlund 577 Maija Koivusaari 573 Kuulantyöntö Marjatta Mäkinen 14,27 Tuula Vuotila 12,18 Leena Ruotsi 12,17 Kiekonheitto Marjatta Mäkinen 48,06 Sirkka Kauppinen 44,66 Marja-Leena Karttunen 43,52 Keihäänheitto Raija Mustonen 49,08 Kirsti Launela 46,96 Kaisa Launela 43,50 5-ottelu Pirkko Heikkilä 4156 Sirkka Norrlund 4128 Orvokki Ojala 3971 ==Lähteet== * ==Aiheesta muualla== * Yle Elävä arkisto: Kalevan kisat 1966 Luokka:Kalevan kisat Luokka:Vuoden 1966 yleisurheilu Luokka:Tampereen urheilutapahtumat
Kalevan kisat 1967

Kalevan kisat järjestettiin vuonna 1967 Porissa 11.–13. elokuuta. Kalevan maljan voitti Helsingin Kisa-Veikot. ==Mitalistit== ===Miehet=== Laji Kultaa Aika / tulos Hopeaa Aika / tulos Pronssia Aika / tulos 100 m Erik Gustafsson 10,7 Jorma Ehrström 10,7 Pentti Mankila 10,7 200 m Ossi Karttunen 21,4 Kari Skytz 21,6 Jorma Ehrström 21,7 400 m Heikki Pippola 48,2 Juhani Kotikoski 48,6 Olavi Laakso 48,9 800 m Juha Väätäinen 1.49,2 Heikki Pippola 1.49,7 Olof Nyman 1.49,7 1 500 m Olof Nyman 3.46,0 Ilpo Matilainen 3.46,8 Matti Tuura 3.49,8 5 000 m Jouko Kuha 14.09,8 Mikko Ala- Leppilampi 14.12,4 Seppo Matela 14.22,2 10 000 m Rauno Mattila 29.34,4 Erkki Koskinen 30.17,4 Antti Ronkainen 31.12,6 110 m aidat Antti Lanamäki 14,4 Matti Harri 14,6 Pekka Hyttinen 14,7 400 m aidat Pauli Haapasalo 51,9 Heimo Jokinen 52,4 Tapani Ilkka 54,3 3 000 m esteet Jouko Kuha 8.41,6 Esko Sirén 8.50,4 Erkki Koskinen 9.02,2 Maraton Kalevi Ihaksi 2.27.06 Tenho Salakka 2.27.46 Ensio Tanninen 2.30.48 Korkeushyppy Antero Tapola 200 Risto Tarkkila 195 Kauko Heikkilä Olli Suna Jorma Vesala Pertti Lantti 190 Seiväshyppy Risto Ivanoff 515 Altti Alarotu 510 Sakari Orkamo 500 Pituushyppy Pertti Pousi 776 Pentti Eskola 775 Kari Palmén 772 Kolmiloikka Pertti Pousi 16,10 Jorma Gröhn 16,03 Kaj Helminen 15,97 Kuulantyöntö Matti Yrjölä 18,02 Tapio Rauhala 17,62 Antero Juntto 17,44 Kiekonheitto Niilo Hangasvaara 55,56 Taisto Lampinen 54,72 Pentti Kahma 54,34 Moukarinheitto Kauko Harlos 60,18 Raimo Savinainen 58,24 Pekka Salonen 57,50 Keihäänheitto Pauli Nevala 80,20 Jorma Kinnunen 78,58 Esa Ålander 75,36 Kymmenottelu Timo Tuominen 7142 Hannu Kyösola 7055 Veikko Mäkelä 7010 ===Naiset=== Laji Kultaa Aika / tulos Hopeaa Aika / tulos Pronssia Aika / tulos 100 m Mona-Lisa Strandvall 12,4 Orvokki Ojala 12,4 Sirkka Norrlund 12,5 200 m Mona-Lisa Strandvall 25,3 Orvokki Ojala 25,5 Pirjo Wilmi 25,5 400 m Eeva Haimi 55,7 Pirjo Wilmi 57,0 Anja Havia 57,9 800 m Eeva-Liisa Kalliolahti 2.10,7 Marita Aaltonen 2.15,7 Sirkka Ikäläinen 2.16,1 80 m aidat Sirkka Norrlund 11,2 Pirkko Heikkilä 11,4 Pirjo Hakala 11,7 Korkeushyppy Ritva Bister 164 Gun Nordlund 164 Sirkka-Liisa Lampinen 155 Pituushyppy Maija Koivusaari 607 Pirkko Helenius 572 Aura-Liisa Laihorinne 563 Kuulantyöntö Marjatta Kuuluvainen 13,30 Tuula Vuotila 12,34 Kerttu Peltola 12,14 Kiekonheitto Marjatta Kuuluvainen 44,64 Sirkka Kauppinen 43,96 Marja-Leena Karttunen 42,28 Keihäänheitto Raija Mustonen 49,40 Arja Mustakallio 48,00 Laura Mielonen 46,96 5-ottelu Pirkko Heikkilä 4320 Pirkko Helenius 3996 Pirjo Kymäläinen 3879 ==Lähteet== * Luokka:Kalevan kisat Luokka:Vuoden 1967 yleisurheilu Luokka:Porin urheilutapahtumat
Kalevan kisat 1968

Kalevan kisat järjestettiin vuonna 1968 Varkaudessa 16.–18. elokuuta. Naiset kilpailivat ensimmäisen kerran 1 500 metrin juoksussa ja 200 metrin aitajuoksussa. Kalevan maljan voitti Helsingin Kisa-Veikot. ==Mitalistit== ===Miehet=== Laji Kultaa Aika / tulos Hopeaa Aika / tulos Pronssia Aika / tulos 100 m Ossi Karttunen 10,8 Heikki Jolula 11,0 Juhani Kotikoski 11,0 200 m Ossi Karttunen 21,5 Juhani Kotikoski 22,0 Timo-Jaakko Virkkala 22,0 400 m Jaakko Tuominen 46,9 Juhani Kotikoski 47,6 Heikki Pippola 48,3 800 m Olof Nyman 1.51,6 Juha Väätäinen 1.51,7 Raimo Karsikas 1.52,0 1 500 m Matti Tuura 3.46,4 Olof Nyman 3.46,8 Pekka Vasala 3.47,1 5 000 m Seppo Matela 14.13,2 Rauno Mattila 14.15,6 Seppo Tuominen 14.17,4 10 000 m Mikko Ala-Leppilampi 29.44,8 Erkki Koskinen 29.48,4 Matti Vuorenmaa 29.49,2 110 m aidat Ari Salin 14,7 Antti Lanamäki 14,7 Matti Harri 14,9 400 m aidat Jaakko Tuominen 50,7 Pauli Haapasalo 52,3 Jouko Kokkonen 52,5 3 000 m esteet Hannu Partanen 8.54,4 Esko Sirén 8.56,2 Tapio Mikkola 8.57,2 Maraton Pentti Rummakko 2.24.53,4 Raimo Tikka 2.25.09,6 Kalle Hakkarainen 2.27.30,0 Korkeushyppy Antero Tapola 207 Reijo Vähälä 207 Jorma Vesala 204 Seiväshyppy Erkki Mustakari 500 Auvo Pehkoranta 480 Risto Ivanoff Aulis Kairento 460 Pituushyppy Pertti Pousi 776 Mauri Myllymäki 763 Heikki Mattila 759 Kolmiloikka Pertti Pousi 16,37 Jorma Gröhn 16,06 Esa Rinne 15,97 Kuulantyöntö Matti Yrjölä 18,51 Tapio Rauhala 17,60 Antero Juntto 16,67 Kiekonheitto Niilo Hangasvaara 55,60 Pentti Kahma 54,22 Jouko Montonen 54,06 Moukarinheitto Kauko Harlos 62,56 Raimo Savinainen 59,50 Risto Miettinen 58,22 Keihäänheitto Jorma Kinnunen 85,80 Pauli Nevala 84,66 Esa Ålander 79,56 Kymmenottelu Timo Tuominen 6997 Hannu Kyösola 6858 Markku Juhola 6790 ===Naiset=== Laji Kultaa Aika / tulos Hopeaa Aika / tulos Pronssia Aika / tulos 100 m Mona-Lisa Strandvall 12,1 Maija Koivusaari 12,4 Marika Eklund 12,6 200 m Mona-Lisa Strandvall 25,1 Pirjo Wilmi 25,5 Marika Eklund 26,3 400 m Eeva Haimi 54,6 Pirjo Wilmi 54,8 Riitta Hagman 58,3 800 m Eeva Haimi 2.09,9 Arja Niinimäki 2.13,5 Pirjo Vihonen 2.13,7 1 500 m Pirjo Vihonen 4.35,7 Rauni Partanen 4.41,2 Marita Aaltonen 4.47,2 80 m aidat Sirkka Norrlund 11,5 Orvokki Manninen 12,1 Pirkko Heikkilä 12,2 200 m aidat Sirkka Norrlund 27,2 Orvokki Manninen 28,7 Auli Virta 30,3 Korkeushyppy Ritva Bister 164 Hannele Anttila 158 Anna-Liisa Ojatalo Marja-Liisa Welling 155 Pituushyppy Maija Koivusaari 599 Sirpa Niiranen 599 Pirkko Helenius 590 Kuulantyöntö Marjatta Kuuluvainen 13,48 Christine Huttunen 12,89 Leena Ruotsi 12,68 Kiekonheitto Marjatta Kuuluvainen 47,46 Sirkka Kauppinen 44,84 Aura-Liisa Laihorinne 40,94 Keihäänheitto Kaisa Launela 48,34 Kirsti Launela 46,00 Laura Mielonen 44,70 5-ottelu Pirkko Heikkilä 4369 Sirpa Niiranen 4028 Pirkko Helenius 3931 ==Lähteet== * Luokka:Kalevan kisat Luokka:Vuoden 1968 yleisurheilu Luokka:Varkauden urheilu
Vilho Lehtonen

Vilho Hjalmar Lehtonen (9. helmikuuta 1908 Jyväskylän maalaiskunta – 31. tammikuuta 1996 Jyväskylän maalaiskunta) oli suomalainen varastonhoitaja ja SKDL:n kansanedustaja 1940-luvulla. Lehtosen vanhemmat olivat työmies Fritjof Lehtonen ja Hulda Maria Kankainen. Hän kävi kansakoulun ja työskenteli sitten kauppa-apulaisena 1924–1931. Vuosina 1931–1971 Lehtonen oli osuuskauppa Mäki- Matin palveluksessa Jyväskylässä toimien eri tehtävissä kuten lähettinä, rautamyyjänä, varastonhoitajana, kuljetusasiainhoitajana, matka-asiamiehenä, säästökassa-asiamiehenä ja maatilanhoitajana sekä tavaratalon tavarain vastaanottajana ja talonmiehenä. Lehtonen oli SKDL:n kansanedustajana 1945–1948 edustaen Vaasan läänin itäistä vaalipiiriä. Hän oli myös jäsenenä Jyväskylän maalaiskunnan kunnanvaltuustossa ja Jyväskylän kaupunginvaltuustossa. Vuosina 1931–1934 Lehtonen oli Jyväskylän sosialidemokraattisen nuorisopiirijärjestön piirisihteerinä. Lehtonen oli naimisissa vuodesta 1933 Anna Matilda Peipposen kanssa. == Lähteet == * Luokka:Kansanedustajat Luokka:SKDL:ssä vaikuttaneet henkilöt Luokka:Jyväskylän kaupunginvaltuutetut Luokka:Jyväskylän maalaiskunnan kunnanvaltuutetut Luokka:Vaasan läänin itäinen vaalipiiri Luokka:Vuonna 1908 syntyneet Luokka:Vuonna 1996 kuolleet
Ylijohtaja

Ylijohtaja on eräiden virastojen ja laitosten ylin tai pääjohtajan jälkeen seuraavaksi ylin johtaja. Ylijohtaja on myös eräiden ministeriön osastopäälliköiden virkanimike. Ylijohtajan arvonimi on myönnetty Suomessa kerran. == Lähteet == Luokka:Hallinnon ammatit
Nihat Kahveci

Nihat Kahveci eli Nihat (s. 23. marraskuuta 1979 Istanbul, Turkki) on turkkilainen jalkapalloilija, joka edusti Turkin pääsarjassa pelaavaa Beşiktaşia sekä Espanjassa Real Sociedadia ja Villarrealia. Hän oli pelipaikaltaan hyökkääjä. == Ura == Nihat on Beşiktaşin junioriakatemian kasvatti. Hän nousi seuran edustusjoukkueeseen kaudella 1997–1998 ja saavutti saman kauden päätteeksi Turkin cupin mestaruuden.Turkey Cup 1997/98 RSSSF. Viitattu 14.1.2008. Tammikuussa 2002 Nihat siirtyi Espanjaan Real Sociedadin joukkueeseen, jota tuolloin valmensi entinen Beşiktaş-valmentaja John Toshack. La Realissa hän muodosti tehokkaan hyökkäyskaksikon serbialaisen Darko Kovačevićin kanssa ja sijoittui kaudella 2002–2003 Espanjan pääsarjan maalintekijätilaston toiseksi 23 maalillaan.Ball, Phil: Little and Large ESPN Soccernet. Viitattu 14.1.2008.Ficha del jugador LFP. Viitattu 14.1.2008. Myös Real Sociedad sijoittui sarjan toiseksi ja pääsi kauden 2003–2004 Mestarien liigaan.Porto pull off biggest surprise UEFA Champions League. Viitattu 14.1.2008. Kesällä 2006 Nihat siirtyi Villarrealiin, jonka kanssa hän teki viisivuotisen sopimuksen.El Villarreal anuncia el fichaje de Nihat por cinco temporadas Marca. Viitattu 14.1.2008. Kesäkuussa 2009 Nihat palasi takaisin kasvattajaseuraansa Beşiktaşiin. Turkin maajoukkueessa Nihat pelasi 69 ottelua ja teki niissä 19 maalia vuosina 2000–2010. Hän kuului joukkueen kokoonpanoon saman vuoden MM-kilpailuissa, joissa Turkki sijoittui pronssille.Player Details Turkish Football Federation. Viitattu 14.1.2008.Teams 2002 FIFA World Cup Korea/Japan. Viitattu 14.1.2008. Nihat on yksi Turkin maajoukkueen kantavista voimista. Hänet muistetaan hyvin vuoden 2008 EM-kisoista, kun alkulohkovaiheessa Turkki nousi 15 minuutissa 0–2-tilanteesta 3–2-voittoon Tšekkiä vastaan. Nihat teki ottelussa kaksi maalia, 87. ja 89. minuutilla. Voiton ansiosta Turkki pääsi puolivälieriin ja Tšekki putosi kilpailuista. Puolivälierissä vastaan tuli Kroatia, jonka Turkki voitti rangaistuspotkukilpailussa. Välierissä Turkki hävisi Saksalle mutta siinä ottelussa Nihat ei enää pelannut. == Yksityiselämä == 5\. heinäkuuta 2003 hän meni naimisiin Pınar Kaşgörenin kanssa. Heillä on tytär Selin ja poika. He erosivat lokakuussa 2014. == Lähteet == == Aiheesta muualla == * Nihat Football Database -sivustolla Luokka:Turkkilaiset jalkapalloilijat Luokka:Vuonna 1979 syntyneet Luokka:Elävät henkilöt
Salmon P. Chase

Salmon Portland Chase (13. tammikuuta 1808 Cornish – 7. toukokuuta 1873 New York) oli yhdysvaltalainen poliitikko ja korkeimman oikeuden puheenjohtaja. Chase edusti Ohiota senaatissa vuosina 1849–1855 ja toimi sitten Ohion kuvernöörinä 1856–1860. Hänet valittiin senaattiin uudelleen, mutta hän erosi kaksi päivää kautensa alkamisen jälkeen ottaakseen vastaan nimityksen Yhdysvaltain valtiovarainministeriksi presidentti Abraham Lincolnin hallitukseen. Samaan aikaan käynnissä olleen sisällissodan takia Chase joutui hankkimaan Unionille valtavasti lisävaroja. Varojen saamiseksi hän muun muassa otti käyttöön tuloveron, otti miljardien dollarien lainat ja myi valtion obligaatioita. Chasen kuva on käytöstä poistetun 10 000 dollarin setelissä.Hall, s. 1152. Roger B. Taneyn kuoleman jälkeen Lincoln nimitti Chasen vuonna 1864 Yhdysvaltain korkeimman oikeuden puheenjohtajaksi. Vuonna 1868 Chase toimi syyttäjänä Yhdysvaltain senaatissa presidentti Andrew Johnsonin virkasyyteasiassa. Chase oli jo vuonna 1860 pyrkinyt presidenttiehdokkaaksi ja pyrki toistamiseen istuessaan korkeimmassa oikeudessa, mutta ei onnistunut. Hän toimi tuomarina kuolemaansa asti.Hall, s. 159–160. == Lähteet == * === Viitteet === Luokka:Ohion kuvernöörit Luokka:Yhdysvaltain korkeimman oikeuden puheenjohtajat Luokka:Yhdysvaltalaiset orjuuden vastustajat Luokka:Yhdysvaltain senaatin jäsenet Luokka:Yhdysvaltain valtiovarainministerit Luokka:Yhdysvaltalaiset demokraattipoliitikot Luokka:Yhdysvaltalaiset republikaanipoliitikot Luokka:Abraham Lincolnin hallituksen jäsenet Luokka:Vuonna 1808 syntyneet Luokka:Vuonna 1873 kuolleet
Live at Hammersmith Odeon

Live at Hammersmith Odeon on Black Sabbathin livealbumi, joka on taltioitu yhtyeen Lontoon Hammersmith Odeonin kolmessa konsertissa vuodenvaihteessa 1981–1982.http://www.black- sabbath.com/discography/blacksabbath/liveathammersmith/ info albumista Black- Sabbath.com-sivustolla, Joe Siegler ja Rob Dwyer Se julkaistiin 5 000 kappaleen rajoitettuna, numeroituna painoksena Heaven and Hell -kokoonpanon kiertueen yhteydessä. Painos myytiin saman tien loppuun. Rhino Records julkaisi albumista myös rajoitetun, kolmen LP:n vinyylipainoksen vuonna 2011. Vuonna 2010 albumi julkaistiin Mob Rules -albumin ”Deluxe Edition” -version toisena CD:nä. Alun perin konsertit nauhoitettiin juuri Mob Rules -albumin kiertueella. Albumin sisällöstä noin kolmannes on kyseiseltä albumilta, mukaan lukien harvemmin livenä soitetut ”Country Girl” ja ”Slipping Away”. Heaven and Hell -albumilta on kolme kappaletta, joista nimikappale ”Heaven and Hell” venyy lähes 15-minuuttiseksi. Yhtyeen alkuperäiskokoonpanon eli laulaja Ozzy Osbournen ajalta on kuusi kappaletta. == Kappaleet == # # # # # # # # # # # # # # == Nauhoitusajankohdat == * kpl. 6, 8, 10, 12 ja 14 nauhoitettu 31. joulukuuta 1981 * kpl. 3, 4, 5, 7, 9 ja 11 nauhoitettu 1. tammikuuta 1982 * kpl. 1, 2 ja 13 nauhoitettu 2. tammikuuta 1982 *Yhtye soitti vuodenvaihteessa 1981–1982 Hammersmith Odeonissa neljänä iltana, eli viimeisestä konsertista, 3. tammikuuta 1982 ei käytetty materiaalia tällä albumilla. == Kokoonpano == * Ronnie James Dio – laulu * Tony Iommi – kitara * Geezer Butler – basso * Vinnie Appice – rummut * Geoff Nicholls – kosketinsoittimet == Arvostelut == * Allmusic: Allmusic review == Julkaisuhistoria == * 1. toukokuuta 2007: Rhino, RHM2-07735, US, CD, 5000 kappaleen rajoitettu painos * 2010: Universal Music Group, 2735070, UK/EU, 2 CD, Mob Rules-albumin "Deluxe Editionin" toisena CD:nä * 11. tammikuuta 2011: Rhino, R1-526573, US, 3 LP, rajoitettu painos == Lähteet == == Aiheesta muualla == * * Luokka:Vuoden 2007 konserttitallenteet Luokka:Black Sabbathin konserttitallenteet
Yrjö Kukkapuro

Yrjö Kukkapuro (6. huhtikuuta 1933 Viipurin maalaiskunta – 8. helmikuuta 2025 Kauniainen) oli suomalainen sisustusarkkitehti ja muotoilija.Kuka kukin on 2007. Otava 2006. Kukkapuro suunnitteli lähinnä huonekaluja, joista tunnetuimpia ovat Karuselli-tuoli ja Ateljee-sohvaryhmä. Kukkapuro opiskeli Taideteollisessa oppilaitoksessa vuosina 1954–1957 ja valmistui sisustusarkkitehdiksi 1958. Hän toimi Taideteollisen korkeakoulun professorina vuosina 1974–1980, joista koulun rehtorina vuodet 1978–1980. Kukkapuron läpimurto oli lasikuituvahvisteisesta polyesteristä valmistettu nahkaverhoiltu Karuselli-tuoli (1964). Vaikka suomalainen muotoilu joutui 1960-lopulta alkaen kilpailemaan hyvälaatuisten tuontitavaroiden kanssa, Kukkapuro säilytti innovatiivisen ja ergonomiaan pohjautuvan työotteensa. 1980-luvulla hän herätti huomiota Experiment-huonekalusarjalla ja iloisen värikkäillä kalusteilla. Myöhemmin Kukkapuro toimi Avarten pääsuunnittelijana. Kukkapuron suunnittelemia esineitä on esillä pysyvässä näyttelyssä muun muassa New Yorkin Museum of Modern Artissa ja Lontoon Victoria and Albert Museumissa. == Palkinnot ja tunnustukset == * Lunning-palkinto 1966 * Valtion taideteollisuuspalkinto 1970 * Pro Finlandia -palkinto 1983 * Kaj Franck -muotoilupalkinto 1995. * Honorary Royal Designer for Industry, 2002 * Suomi- palkinto 2017.Ministeri Terho myönsi Suomi-palkinnot Taideteollinen korkeakoulu promovoi 2001 Kukkapuron kunniatohtoriksi. Kukkapuro on nimetty kunniaprofessoriksi muun muassa Wuxin ja Nanjingin yliopistoissa 1999. == Perhe == Yrjö Kukkapuron puoliso vuodesta 1956 oli taidegraafikko Irmeli Kukkapuro (o.s. Salminen, 1934–2022Irmeli Kukkapuron kuolinilmoitus. Helsingin Sanomat 31.7.2022, s. B 26). == Lähteet == == Kirjallisuutta == * * * == Aiheesta muualla == * Kukkapuron verkkosivut, arkistoitu Internet Archiveen 10.8.2020. * Yrjö Kukkapuro ja tuolin henki Henkilökuva vuodelta 2015. 53 min, Yle Areena. Luokka:Suomalaiset muotoilijat Luokka:Suomalaiset sisustusarkkitehdit Luokka:Suomalaiset professorit Luokka:Taideteollisen korkeakoulun professorit Luokka:Suomen yliopistojen rehtorit ja kanslerit Luokka:Pro Finlandia -palkitut Luokka:Vuonna 1933 syntyneet Luokka:Vuonna 2025 kuolleet
Raimundos

Raimundos on brasilialainen hardcore punk -yhtye, jonka musiikissa on myös vaikutteita Forrósta. Sen perustivat 1987 Brasíliassa laulaja Digão ja Rodolfo Abrantes. Nimi Raimundos tulee kuuluisasta rock-yhtyeestä Ramonesista. Yhtyettä perustettaessa siihen kuuluivat vain naapurukset Digão ja Rodolfo Abrantes. Digão on saanut paljon vaikutteita Dead Kennedys -nimiseltä yhtyeeltä. He tekivät alussa Ramonesin cover-kappaleita. == Kokoonpano == === Nykyiset jäsenet === * Digão - (Laulu, 1987–) * Canisso - (Basso, 1987–2002/2007) * Marquim - (kitara, 2001–) * Caio - (rummut, 2007–) === Entiset jäsenet === * Fred - (Rummut 1992–2007) * Rodolfo Abrantes - (Laulu ja kitara 1987–2001) * Alf - (Basso 2002–2007) == Diskografia == * (1994) Raimundos * (1995) Lavô Tá Novo * (1996) Cesta Básica * (1997) Lapadas Do Povo * (1999) Só No Forévis * (2000) Ao Vivo MTV * (2001) Éramos Quatro * (2002) Kavookavala * (2005) Pt qQ cOizAh * (2011) Roda Viva * (2012) O Embate do Século: Ultraje a Rigor vs. Raimundos * (2014) Cantigas de Roda ===Livealbumit=== * (2000) MTV Ao Vivo * (2011) Roda Viva * (2014) Cantigas de Garagem * (2017) Acústico ===Extended Plays=== * (2005) Pt qQ cOisAh ===Kokoelmat=== * (2001) Warner 25 anos * (2005) Mais MTV Raimundos * (2006) Warner 30 anos * (2007) Nova Série Luokka:Brasilialaiset punkyhtyeet Luokka:Brasilialaiset hardcore punk -yhtyeet Luokka:Brasilialaiset alternative metal -yhtyeet
Digão

Digão voi tarkoittaa seuraavia: * Digão, brasilialainen laulaja, Raimundos- yhtyeen perustajajäsen * Digão oik. Rodrigo Izecson dos Santos Leite (s. 1985), brasilialainen jalkapalloilija
George Porter

George Porter (6. joulukuuta 1920 Stainforth – 31. elokuuta 2002 Canterbury) oli brittiläinen reaktiokineetikko, jonka päätutkimusalana olivat kaasukinetiikka ja polymeerikemia. Hänet palkittiin Nobelin kemianpalkinnolla vuonna 1967 kemiallisen reaktion mekanismin selvittämisestä. Vuoden 1967 palkinto oli jaettu Porterin, Manfred Eigenin ja Ronald Norrishin kesken. == Akateeminen ura == Porter aloitti opintonsa Thornen kansakoulussa, jossa sai stipendin jatko-opintoihinsa Leedsin yliopistossa. Hän suoritti siellä kandidaattitutkintonsa kemiassa. Porter palveli vapaaehtoisena kuninkaallisessa laivastossa toisessa maailmansodassa ja sodan jälkeen väitteli Cambridgen yliopistossa Ronald Norrish ohjauksessa v. 1949 tohtoriksi vapaiden radikaalien valokemiallisesta tuottamisesta.George Porter George. _The study of free radicals produced by photochemical means_ , (1949), University of Cambridge Hänet nimitettiin myöhemmin yliopiston opetushenkilöstöön (Emmanuel College). Porter oli vuodesta 1954 vuoteen 1965 kemian professorina Sheffieldin yliopistossa. Porterin aloitti keskeisen tutkimustyönsä välähdysfotolyysilaitteistolla tässä yliopistossa. Tänä aikana Porter osallistui myös BBC:n television tiede- ja teknologiasarjaan, jossa tiedettä tuotiin julki katselijoille. Myöhemmin Porter vaikutti myös paljolti tieteellisten ilmiöiden havainnollistamisessa suurelle yleisölle (ks. _Committee on the Public Understanding of Science_). Porter nimitettiin v. 1966 johtajaksi Royal Institution of Great Britain:iin. Vuonna 1967 Porter kutsuttiin vierailevaksi professoriksi University College London:iin. Porter oli Royal Societyn puheenjohtaja vuodesta 1985 vuoteen 1990, ja hänet aateloitiin v. 1972 ja nimitettiin Ansioritarikuntaan v. 1989. Vuonna 1990 Porterista tehtiin Luddenhamin pääri. Vuonna 1992 Porterille myönnettiin Copley-mitali. == Tieteellinen työ == Porter teki Cambridgen yliopistossa perustutkimusta Ronald Norrishin kanssa. Porterin kiinnostus kohdistui vapaiden radikaalien tutkimukseen ja yhdessä Norrishin kanssa hän kehitti ensimmäisenä välähdysfotolyysin.George Porter, **Flash Photolysis and Spectroscopy. A New Method for the Study of Free Radical Reactions** Proceedings of the Royal Society of London, A-sarja, Mathematical and Physical Sciences, (1950), Vol. 200, nro 1061, s. 284 Tällä menetelmällä oli mahdollista ensimmäistä kertaa kineettisesti ja spektroskopisesti tutkia kaasussa tuotettuja vapaita radikaaleja, jotka koostuvat useista atomeista. Porter tutki myöhemmin käytännön sovellutuksena selluloosakuitujen kestävyyttä valokemiallisissa reaktioissa. Porter oli vuodet 1953 ja 1954 apulaisjohtajana tämän kaltaista tutkimusta suorittavassa laitoksessa (British Rayon Research Association). == Lähteet == Luokka:Brittiläiset kemistit Luokka:Nobelin kemianpalkinnon saajat Luokka:Copley-mitalin saajat Luokka:Vuonna 1920 syntyneet Luokka:Vuonna 2002 kuolleet
Sotilaallinen liittoutumattomuus

Sotilaallisesti liittoutumaton on poliittisen linjauksen tehnyt valtio, joka ei kuulu sotilasliittoihin. Se voi antaa toisille valtioille poliittisia sitoumuksia kollektiivisesta turvallisuudesta, mutta ei etukäteen sido ulkopolitiikkaansa niihin siten, että se voitaisiin ilman erillistä harkintaa velvoittaa sotaan toisen valtion puolesta. Sotilaallisen liittoutumattomuuden käsitys muodostettiin Suomessa puolueettomuuden jatkoksi sen jälkeen, kun Maastrichtin sopimus tuotti poliittisen unionin, valtioliiton sen solmineiden jäsenvaltioiden kesken. Maastrichtin sopimuksessa mainitaan, että se saattaa johtaa maiden kesken yhteiseen puolustukseen. == Katso myös== *Suomen Nato- keskustelu Luokka:Turvallisuuspolitiikka
Naton 5. artikla

Naton 5. artikla on Naton perustamissopimuksen artikla, joka määrittää jäsenvaltioiden velvoitteen puolustaa muita jäsenvaltioita. Naton 5. artiklan teksti kokonaisuudessaan: Viides artikla on koko puolustusliiton historiassa aktivoitu ainoastaan kerran, kun terrori-iskut 11. syyskuuta 2001 tuhosivat kaksi World Trade Centerin tornia sekä osan Pentagonia. Artikla 5 ei kuitenkaan johtanut Nato-operaatioon. Yhdysvallat aloitti operaation al-Qaida- verkostoa vastaan Afganistanissa johtamansa 49 valtion koalition voimin.http://www.finlandnato.org/public/default.aspx?nodeid=34909&contentlan;=1&culture;=fi- FI#Mit%C3%A4%20merkitsee%20artikla%205? == Katso myös == * Naton sotilasoperaatiot == Lähteet == == Aiheesta muualla == * Naton artiklat Luokka:Turvallisuuspolitiikka Luokka:Nato
Brasilian Grand Prix 1977

Brasilian Grand Prix 1977 oli Formula 1 -sarjan osakilpailu, joka ajettiin 23. tammikuuta 1977 Autódromo José Carlos Pacen radalla. Kilpailun voitti Carlos Reutemann. https://web.archive.org/web/20141021093930/http://www.formula1.com/results/season/1977/426/ == Tulokset == Pija Nro Kuljettaja Talli Kierrokset Aika/Keskeytys Lähtöruutu Pisteet 1 12 Carlos Reutemann Ferrari 40 1.45.07,72 2 9 2 1 James Hunt McLaren-Ford 40 10,71 1 6 3 11 Niki Lauda Ferrari 40 + 1.47,51 13 4 4 28 Emerson Fittipaldi Fittipaldi-Ford 39 + 1 krs. 16 3 5 6 Gunnar Nilsson Lotus- Ford 39 + 1 krs. 10 2 6 17 Renzo Zorzi Shadow-Ford 39 + 1 krs. 18 1 7 29 Ingo Hoffmann Fittipaldi-Ford 38 + 2 krs. 19 Kesk. 8 Carlos Pace Brabham-Alfa Romeo 33 Ulosajo 12 Kesk. 16 Tom Pryce Shadow-Ford 33 Moottori 5 Kesk. 18 Hans Binder Surtees-Ford 32 Ripustukset 20 Kesk. 7 John Watson Brabham-Alfa Romeo 30 Ulosajo 7 Kesk. 26 Jacques Laffite Ligier-Matra 26 Ulosajo 14 Kesk. 4 Patrick Depailler Tyrrell-Ford 23 Ulosajo 6 Kesk. 5 Mario Andretti Lotus-Ford 19 Sytytys 3 Kesk. 9 Alex Ribeiro March-Ford 16 Moottori 21 Kesk. 2 Jochen Mass McLaren-Ford 12 Ulosajo 4 Kesk. 3 Ronnie Peterson Tyrrell-Ford 12 Ulosajo 8 Kesk. 22 Clay Regazzoni Ensign-Ford 12 Ulosajo 9 Kesk. 19 Vittorio Brambilla Surtees-Ford 11 Ulosajo 11 Kesk. 20 Jody Scheckter Wolf-Ford 11 Moottori 15 Kesk. 10 Ian Scheckter March-Ford 1 Vaihteet 17 Kesk. 14 Larry Perkins BRM 1 Ylikuumeneminen 22 == Lähteet == Luokka:Brasilian Grand Prix Luokka:Formula 1 -kausi 1977
Pakkolasku

Pakkolasku on ilmailukielessä tilanne, jossa lentokone joutuu pakon edessä laskeutumaan, erityisesti moottorien sammuessa. Pakkolasku pyritään tekemään lentokentän kiitotielle, mutta aina se ei ole mahdollista. Tällöin koneella joudutaan laskeutumaan esimerkiksi ajoradalle, pellolle, jäälle tai jopa veteen, jotta lentokone pysyisi mahdollisimman ehjänä. Pakkolaskua ei aina voida hallita kunnolla, koska laskun aiheuttava syy vaikuttaa turvalliseen pakkolaskuun.http://www.ilmailutoimittajat.fi/seli/emergency.html Pakkolasku- termiä käytetään usein väärin mediassa, kun lentokone on tehnyt hätälaskun tai poikkeaman. == Lähteet == Luokka:Ilmailu
Hätälasku

Hätälasku tarkoittaa ilmailukielessä sitä, että lentokone laskeutuu lähimmälle sopivalle lentokentälle jonkin erityisen lentokoneessa tapahtuvan tilanteen takia. Tällaisia tilanteita ovat muun muassa tulipalo tai vakava sairaustapaus koneessa. Hätälasku-termiä käytetään mediassa usein väärin ja se sekoitetaan pakkolaskuun ja poikkeamaan lennolla. Hätälaskussa on siis kyseessä pienempi ”hätä” kuin pakkolaskussa, jossa voi käydä miten tahansa. == Lähteet == Luokka:Lentoturvallisuus de:Landung#Notlandung
Poikkeama (ilmailu)

Poikkeama kuvaa ilmailukielessä tilannetta, jossa lentokone palaa takaisin lähtökentälle tai tekee teknisen välilaskun jonkin lievän tilanteen takia. Tilanteet ovat tapauskohtaisia eikä aina ole tarvetta palata kentälle. Poikkeamaa liioitellaan etenkin mediassa ja se sekoitetaan usein hätälaskuun ja pakkolaskuun. http://www.ilmailutoimittajat.fi/seli/poikkeama.html == Lähteet == Luokka:Ilmailu
Fokus Fabrik

Fokus Fabrik on vuonna 2005 perustettu suomalainen designalan yritys, joka sijaitsee Helsingissä. Yritys on tunnettu värikkäistä ja kaupunkiaiheita käsittelevistä sisustuskankaistaan. Yrityksen perustivat vuonna 2005 tekstiilisuunnittelijat Tiia Eronen, Eeva Heikkinen, Laura Järveläinen ja Hanna Kerman. Eronen ja Kerman opiskelivat tekstiilisuunnittelua Ruotsissa Textilhögskolan i Boråsissa sekä Heikkinen ja Järveläinen Taideteollisessa korkeakoulussa. Kankaiden lisäksi Fokus Fabrik tunnetaan erilaisista performansseista. Syyskuussa 2007 Fokus Fabrik sisusti Esplanadin puistossa sijaitsevan Espan lavan kodikseen ja asui lavalla kolmen vuorokauden ajan. Syyskuussa 2006 Fokus Fabrikin Jokiperformanssi järjestettiin Porvoon joella. ==Lähteet== ==Aiheesta muualla== *Fokus Fabrikin kotisivut *Kuukauden muotoilija: Fokus Fabrik Design Forum. Toukokuu 2007. Luokka:Tekstiilivalmistajat
SDSSJ0946+1006

SDSSJ0946+1006 on erikoislaatuinen gravitaatiolinssijärjestelmä. Järjestelmä koostuu kolmesta galaksista jotka ovat samalla suoralla kolmen, kuuden ja yhdentoista miljardin valovuoden etäisyyksillä Linnunradasta. Galakseista saapuva valo taipuu suhteellisuusteorian ennustamalla tavalla luoden kaksinkertaiset Einsteinin renkaat. == Löytäminen == UCLA:n tutkijat Raphael Gavazzi ja Tommaso Treu julkaisivat havaintonsa järjestelmästä Amerikan Astronomisen järjestön 211. konferenssissa tammikuussa 2008. Havainnot tehtiin käyttäen Hubble-avaruusteleskooppia. ==Tieteellinen merkittävyys== Löytöä on kuvailtu merkittäväksi. Järjestelmän avulla saatetaan saada lisätietoa pimeästä aineesta ja pimeästä energiasta sekä mahdollisesti avaruuden kaarevuudesta. == Aiheesta muualla == *Presscue: Hubble finds double Einstein ring *Hubblesite: Hubble finds double Einstein ring *The Sloan Lens ACS Survey. VI: Discovery and analysis of a double Einstein ring (arXiv) Luokka:Tähtitiede